கேள்வி: வசந்த ராணி - பெயர்கள் பற்றி தகவல் சொல்.
பதில்: இந்த மரம் மலேசியாயாவில் "டெகோமா" என்று அழைக்கப்படுகிறது. வசந்த ராணி மரமானது இலங்கையில் "රොබරෝසියා (Robarōsiyā)" என்று அழைக்கப்படுகிறது. இந்த மரம் தாய்லாந்து "ชมพูพันธุ์ทิพย์" என்று அழைக்கப்படுகிறது.
கேள்வி: வசந்த ராணி - விளக்கம் குறித்து விரிவாக சொல்லுங்கள்.
பதில்: இந்த மரம் குறுகிய நீளம் கொண்டது, ஒழுங்கற்ற, அடுக்கு கிளைகளைக் கொண்டது. இது சில தடிமனான கிளைகளை மட்டுமே கொண்டிருக்கும். பட்டை சாம்பல் நிறத்தில் இருந்து பழுப்பு நிறம்வரை, வெவ்வேறு நிற அடர்த்தியில் இருக்கலாம். பட்டைகள் ஆங்காங்கே செங்குத்தாக பிளவுபட்டதாக இருக்கும். இலைகள் பல இலைகள் கொண்ட கொத்துகளாக, இலையுதிர்வதாக இருக்கும். ஒவ்வொரு கொத்திலும் ஐந்து வெவ்வேறு அளவிலான இலைகள் உள்ளன, நடுவில் உள்ள இலை மிகப்பெரியதாக இருக்கும். பூக்கள் முதனைமையக சனவரி, பிப்ரவரி மாதங்களில் பூக்கும். இதன் பூக்கள் பொதுவாக வறண்ட காலத்துடன் தொடர்புடையது; இருப்பினும் ஆகத்து, செப்டம்பர், ஏப்ரல், மே மாதங்களிலும் பூக்கள் காணப்படுகின்றன. பூக்கள் பெரியவையாக, இளஞ்சிவப்பு முதல் ஊதா வரை பல்வேறு நிறங்களில் இருக்கும். மரத்தில் இலைகள் குறைவாகவோ அல்லது இல்லாமலோ இருக்கும்போது பூக்கள் பூக்கும். இதில் உள்ள பூக்களில் மகரந்தச் சேர்க்கை பூச்சிகளால் ஏற்படுகிறது, என்றாலும் டானேஜர்கள், ஓசனிச்சிட்டு, ஓரியோல்கள் போன்ற பல பறவைகளினாலும் மகரந்த சேர்க்கை நடக்கிறது. நீண்ட, மெல்லிய காய்கள் நீளம் கொண்டவையாக பிப்ரவரி முதல் ஏப்ரல் வரை தோன்றும். காய்கள் மரத்திலேயே உலர்ந்து வெடித்து, அதிலிருந்து நுண் விதை பரவுதல் விதைகள் வெளியாகின்றன. ஒரு கிலோகிராம் சராசரியாக 45,000 விதைகள் உள்ளன, அவற்றில் 13% வரை நீர்ச்சத்து கொண்டவை. விதைகள் முளைத்தல் திறன் மிக்கவை. கிட்டத்தட்ட 100% விதைகளும் முளைக்கக்கூடியவை. இது மிகவும் வேகமாக வளரும் மரமாகும். .
கேள்வி: வசந்த ராணி - மருத்துவப் பயன்கள் பற்றி தகவல் சொல்.
பதில்: குடல் பூச்சிகள், மலேரியா, கருப்பை புற்றுநோய் ஆகியவற்றுக்கு இந்த மரத்தின் பட்டைகளிலிருந்து தயாரிக்கப்படும் மருந்துகள் உட்கொள்ளப்படுகின்றன. இரத்த சோகை, மலச்சிக்கல் போன்றவற்றிற்கு இதன் பட்டையில் செய்யப்படும் கசாயம் பரிந்துரைக்கப்படுகிறது. இம்மரத்தின் பூக்கள், இலைகள், வேர்களைக் கொண்டு செய்யப்படும் கசாயமானது காய்ச்சல், வலி நிவாரணி, வியர்வையை வரவைக்கவும், டான்சில் வீக்கம் போன்ற பல்வேறு கோளாறுகளுக்கு சிகிச்சையளிக்கப் பயன்படுத்தப்படுகிறது.